#FeesMustFall-leier appelleer teen borgtog-uitspraak | Maroela Media
#FeesMustFall-leier appelleer teen borgtog-uitspraak
Mcebo Dlamini, die studenteleier van die Universiteit van die Witwatersrand (Wits), sal Dinsdag in die hooggeregshof in Palm Ridge verskyn om appèl aan te teken teen ŉ vorige hofbesluit om hom borgtog te weier.
Die 30-jarige student staan tereg op aanklagte van openbare geweld, diefstal, opsetlike saakbeskadiging en aanranding met die doel om ernstig te beseer nadat hy in Oktober by sy Wits-koshuis in hegtenis geneem is.
Dlamini, ook die voormalige SR-president en tans die leier van die #FeesMustFall-beweging by Wits, het op 21 Oktober na bewering op ŉ eetstaking in die gevangenis gegaan. Dit was volgens Nkululeko Tselane, een van die #FeesMustFall-aktiviste, wat Dlamini in hierdie tyd in die gevangenis besoek het.
Tselane, wat die seun is van Terry Tselane, die adjunkvoorsitter van die Onafhanklike Verkiesingskommissie (OVK), het gesê Dlamini is in ŉ enkelsel in Johannesburg-Sentraal-gevangenis, ook bekend as Sun City. “Mcebo is min of meer oukei. Hy sê hy is al sedert Woensdag op ŉ eetstaking, maar ek is nie seker wat dit behels nie. Hy probeer sin maak van wat buite aangaan, aangesien ons aktiviste geteister en op geskiet word,” het Tselane gesê.
Manelisi Wolela, die woordvoerder van die departement van korrektiewe dienste, het die bewering dat Dlamini op ŉ eetstaking gegaan het, ontken. Die Gautengse departement van onderwys het later aan die lig gebring dat hulle vir Dlamini se studie by Wits betaal.
Wits-studente het in aanloop tot vandag se hofverrigtinge ondersteuning vir Dlamini gewerf en sal na verwagting in groot getalle vandag by die hof teenwoordig wees.
Nuwe minimum loon vir huiswerkers
Dis nou wragtag oulik. Sy studies word deur die Dept betaal en in plaas daarvan om hom by sy studies te bepaal saai hy en vele ander verwoesting by die universiteit!? Hy kan gerus sy tyd in “Sun City” verwyl tot 2030.
Hulle wil die universiteite dekolinialiseer maar sy kleredrag lyk baie westers, behalwe nou sy ou nekserpie….
Serpie pure Isis styl.
Wie het eerste geteister? Ons wil eintlik nie meer hoor wat met hom gebeur nie. Om van ‘n ander land se voorregte gratis te kom geniet en hulle fasiliteite dan te kom vernietig en voordans in optogte en betogings? Neewat hou hom daar .. gee hom net soveel tronkstraf soos iemand anders wat NIE ‘n student is nie sou kry, hy kan verniet in die tronk studeer, ten minste kan hy nie daar iets breek nie. As hy weer op ‘n eetstaking gaan is dit ook goed, dan spaar die Dept van Korrektiewe dienste nog kos ook, hyt nou eers genoeg uit die Suid Afrikaanse belastingbetaler uit. As jy jou tronkstraf uitgedien het, deporteer hom terug na sy land van herkoms, dat hy die universiteite en strate en geboue daar kan vernietig. ENOUGH already!
As ek reg onthou is hy n buitelander wat op staatsonkoste hier studier, so eintlik moet hy GEEN sê of reg hê nie. Ek neem aan sy appel se onkoste word ook deur die staat betaal, natuurlik is dit indirek ons belastingbetalers wat hom financier. Skoert man..
Die verdediging voer aan dat die aanklagte polities-gedrewe is… Miskien is die tronk dalk die veiligste plek vir hom teen die moeilikheidmakers daarbuite…
Stuur terug · 2 jaar gelede
Stuur terug Swaziland toe en gebruik sy fondse om ‘n Suid-afrikaner te laat studeer.
Jaline · 2 jaar gelede
Ek wil ook weet hoekom trek hy soos ‘n Moslem aan??